internet vaartha 150 Views
న్యూఢిల్లీ : హుండై మోటార్‌ ఇండియా బుధవారం తన మేనెల విక్రయాల్లో 1.9 శాతం వృద్ధి ఉన్నట్లు ప్రకటించింది. మేనెలలో 53,516 వాహనాలు విక్రయించినట్లు వెల్లడించింది. అంతకు ముందు ఏడాది ఇదేనెలలో 52,514 యూనిట్ల విక్రయించచగా ఈ ఏడాది స్వల్పంగా పెరిగాయి. దేశీయ మార్కెట్‌లో హుండై 41,351 యూనిట్లు గత నెలలో విక్రయించింది. 37,450 యూనిట్లను గత ఏడాది విక్రయించింది. 10.41శాతం వృద్ధిని సాధించింది. ఎగుమతుల పరంగా క్షీణించాయి. 15,064 యూనిట్ల నుంచి 11,805 యూనిట్లకు పడిపోయాయి. 21.64శాతం క్షీణించినట్లు కంపెనీ వైస్‌ఎసిడెండ్‌ రాకేష్‌శ్రీవాస్తవ వెల్లడించారు. గ్రామీణ డిమాండ్‌ ఒత్తిడి సవాళ్లు, డీజిల్‌ వాహనాలపై అనిశ్చితి వంటివి హుండై వాహనాలను పెంచాయి. దేశీయంగా 10.4శాతం పెరిగి 41,351 యూనిట్లను విక్రయించింది. హుండై పరంగా క్రెటా, ఎలైట్‌ ఐ20, గ్రాంట్‌ ఐ10 వంటి మోడళ్లు ఎక్కువ అమ్ముడుపోయాయి.